Michael Philip "Mick" Jagger (amezaliwa 26 Julai 1943) ni mwanamuziki wa Uingereza, mtayarishaji na mwigizaji. Anajulikana zaidi kwa kuwa mwimbaji wa bendi ya The Rolling Stones. Jagger anajulikana kwa mahusiano yake mengi. Alimwoa Bianca De Macias, mzaliwa wa Nikaragua, tarehe 12 Mei 1971. Ilikuwa ndoa ya Kikatoliki huko Saint-Tropez, Ufaransa. Mwishoni mwa 1977, alianza uhusiano na mwanamitindo Jerry Hall wakati bado alikuwa katika ndoa na Bianca. Jagger na Hall waliishi pamoja kwa miaka mingi. Walifunga ndoa tarehe 21 Novemba 1990, katika sherehe ya Kihindu nchini Indonesia. Ndoa hiyo ilikwisha mnamo Agosti 1999. Alikuwa kwenye uhusiano na L'Wren Scott (1964-2014) kutoka mwaka 2001 hadi alipojiua mnamo 2014. Mnamo Machi 2019, Jagger alilazimika kuahirisha ziara yake kwa sababu za kiafya. Siku chache baadaye ilitangazwa kwamba angefanyiwa upasuaji wa kubadilisha valvu ya moyo. Jagger ana watoto saba kwa wanawake wanne: Na Marsha Hunt, ana binti Karis Jagger Hunt (aliyezaliwa 4 Novemba 1970) Na Bianca Jagger, ana binti Jade Sheena Jezebel Jagger (aliyezaliwa 21 Oktoba 1971).